चंडीगढ़ रोड की मोटर खराब होने से पानी का प्रैशर घटा
चंडीगढ़रोड पर डीसी रिहायश के सामने वाली पानी की टंकी की दो दिन से मोटर खराब होने के कारण बरनाला रोड, चंडीगढ़ रोड, शिवालिक इन्क्लेव, गुरु अंगद नगर, डीसी कांप्लेक्स में लोगों को पानी की दिक्कत से जूझना पड़ रहा है। मोटर को ठीक होने में अभी एक-दो दिन का समय लग सकता है।
उधर चंडीगढ़ रोड की मोटर खराब होने के कारण सिर्फ उसी मोटर से सप्लाई होने वाले एरिया प्रभावित हुआ है, बल्कि अन्य एरिया में भी पानी के प्रैशर की समस्या आई है। बता दें कि अगर शहर के किसी एक क्षेत्र की मोटर खराब हो जाती है, तो उस क्षेत्र को दूसरी मोटर से पानी सप्लाई होने लगती है। मगर ऐसी स्थिति में कई क्षेत्रों में पानी का प्रैशर लो हो जाता है। कई कौंसलरों की ओर से अपने अपने क्षेत्र में टैंकर के माध्यम से भी पानी पहुंचाया गया है। अकाली दल पार्षद परम खालसा ने बताया कि चंडीगढ़ रोड की मोटर खराब होने से कई क्षेत्रों में पानी की दिक्कत आई है तथा उन्होंने नगर कौंसिल प्रधान से इस संबंध में बात की है तथा मोटर जल्द से जल्द ठीक करवाने को कहा है।
उधर कौंसिल प्रधान ललित मोहन पाठक ने कहा कि मोटर ठीक करवाने पर विशेष ध्यान दिया जाएगा तथा जल्द से जल्द पानी की समस्या का हल कर दिया जाएगा। अगर किसी क्षेत्र में पानी की दिक्कत ज्यादा है, तो उनसे संपर्क करें, वे टैंकर के माध्यम से पानी पहुंचाएंगे। सीवरेज बोर्ड के जेई मुख्तयार सिंह ने बताया कि मोटर खराब होने के कारण दिक्कत आई है तथा विभाग की ओर से एक दो दिन में ठीक करवा दिया जाएगा।
hin_Deva hin_Deva hin_Deva hin_Deva